Nýlegar rannsóknir sýna að það hefur jákvæð áhrif á nýsköpun og starfsemi fyrirtækja að vera samfélagslega ábyrg . Iceland Innovation UnConference er nýstárlegur nýsköpunarviðburður sem Landsbankinn heldur á Háskólatorgi í samstarfi við Háskóla Íslands og MassTLC ( Massachusetts Technology Leadership Council ) í annað sinn laugardaginn 9. nóvember 2013 . Skipulagðar voru umræður um fjörutíu mismunandi viðfangsefni . Jafnframt gátu þátttakendur pantað einkaviðtöl hjá 100 leiðbeinendum og fengið verðmæta ráðgjöf og hugmyndir . Í hópi leiðbeinanda voru sérfræðingar úr atvinnulífi og háskólum , reyndir frumkvöðlar , forstjórar , hönnuðir og fjárfestar . Nánari upplýsingar og skráning á www.landsbankinn.is / unconference Er hægt að panta starfsgleði ? Er alvara í skopskyni ? Lífskúnstnerinn og sköpunargleðisinninn Edda Björgvins verður gestur okkar frá klukkan 8:30 til 10 , þriðjudaginn 13. nóvember í betri stofunni í Ofanleiti 2 ( gamla HR húsinu ) . Þar mun hún segja frá því hvernig við getum opnað fyrir krana sköpunargleðinnar innan okkar fyrirtækja , þeirrar gleði sem leiðir til nýsköpunar . Edda hefur boðið upp á námskeið til stjórnenda um árabil , meðal annars um þjónustustjórnun og þátt hennar í velgengni fyrirtækja . Sagt hefur verið að hlutverk leikstjórans sé með þeim mest krefjandi stjórnunarstöðum sem hugsast getur . Það hlutverk hefur Edda tekið að sér með góðum árangri , auk þess að hafa staðið á sviði og birst á hvíta tjaldinu um áratuga skeið . Það er því til margs að hlakka þennan þriðjudag . Taktu tímann frá og fáðu sannkallaða gleðisprautu sem á eftir að gera þig ónæma ( n ) fyrir leiðindum og fýlu út árið . Þrír leiðandi fjárfestar í Evrópu og Bandaríkjunum fjalla um fjárfestingar í sprotafyrirtækjum . Brian Singerman frá Founders Fund ( www.foundersfund.com ) , áhættufjárfestingasjóður í Bandaríkjunum sem fjárfesti m.a. í Facebook , Spotify og SpaceX , Geir Ove Kjesbu , framkvæmdastjóri Investinor ( www.investinor.no ) sem er einn stærsti klak-sjóður Evrópu og Robin Rowland Hill frá Beer & Partners ( www.beerandpartners.co.uk ) sem er leiðandi í fjármögnun sprotafyrirtækja í Bretlandi . Aðilar Sprotaþings Íslands : Klak - Nýsköpunarmiðstöð atvinnulífsins , NSA - Nýsköpunarsjóður atvinnulífsins , Samtök iðnaðarins , Eyrir Investments , Íslandsstofa og Viðskiptaráð , í samstarfi við Arion Banka - aðalstyrktaraðila Seed Forum Iceland , hvetja til fjárfestinga í sprotafyrirtækjum . Tilgangur Seed Forum Iceland þingsins er að kynna árangursrík sprotafyrirtæki sem fjárfestingarkost fyrir fjárfestum , fjárfestingasjóðum eða aðilum sem geta tengt þessi fyrirtæki við fjárfesta . Fjárfesting eykur líkur á árangri sprotafyrirtækja á alþjóðlegum markaði . Nú þegar hafa 113 fyrirtæki kynnt sig fyrir fjárfestum á Seed Forum Iceland þinginu og þar af 75 íslensk fyrirtæki . Fjárfest hefur verið í 39% íslensku fyrirtækjanna . Fyrirtæki eins og CCP , Orf-Líftækni , Gavia og mörg önnur fyrirtæki sem hafa kynnt viðskiptahugmynd sína á Seed Forum Iceland eru ört vaxandi fyrirtæki . Sprotafyrirtæki geta verið mjög góð fjárfesting . Fyrsta Nýsköpunarhádegi Klaks var haldið 18. september sl. og var húsfyllir . Steinþór bankastjóri Landsbankans og Svana Helen formaður SI opnuðu umræður um Nýsköpunarhagkerfið . Niðurstaðan var að lykillinn er verðmætasköpun og að nýsköpun er " tæki " sem öll fyrirtæki þurfa að nota . Það þarf hugarfarsbreytingu á Íslandi til þess að skapa aukin verðmæti og einblína ekki á náttúruauðlindir heldur nýta okkur þekkingu og tækni nýsköpunarhagkerfisins . Þriðjudaginn 25. september snýst umræðan um tækifæri í jarðvarma . Við fáum helstu sérfræðinga landsins til þess að hita upp fyrir skemmtilegar umræður . Þema : Jarðvarmi - er hann " hot " or " not " ? Frummælendur eru lykilaðilar úr jarðvarmageiranum : Sköpunargleði er grundvöllur nýsköpunar og nýsköpun er oft á tíðum grundvöllur samkeppnisforskots . Ýmsar leiðir er hægt að fara til að ýta undir þetta og hafa rannsóknir gefið til kynna að til dæmis starfsumhverfið hefur áhrif á sköpunargleði fólks . Fyrsti haustfundur faghópsins um Sköpunargleði verður haldinn hjá TM Software . Þau hafa boðið okkur í heimsókn þann 19. september klukkan 8:15 þar sem þau munu segja frá þeim breytingum sem gerðar hafa verið á starfsumhverfi þeirra til þess að ýta undir sköpun , má þar nefna ofurhetjur , ýmsa liti og leikherbergi : ) Klukkan 8:15 er boðið upp á léttan morgunverð og svo hefst kynningin klukkan 8:30 og lýkur 9:45 . Berghildur Erla Bernharðsdóttir fjallar um sköpunargleðina og listina að lifa . Í fyrirlestrinum er farið í aðferðir til að byggja upp sjálfstraust og velgengni . Fyrirlesturinn byggist á rannsókn á sex vinsælustu sjálfshjálparbókum hér á landi og erlendis þar sem kannað var hvort þær ættu eitthvað sameiginlegt . Í ljós kom að ákveðnir þættir komu alls staðar fyrir og voru rauður þráður í öllum bókunum en þetta voru þættir sem höfundar bentu á sem mikilvæga til að njóta velgengni og eiga hamingjurík líf . Meðal þátta sem höfundur komst að er hvernig hugsanir okkar geta haft áhrif á líf okkar og sköpunargleði . Í fyrirlestrinum eru sameiginlegu þættir sjálfshjálparbókanna kynntir og líkindi þeirra við hugræna atferlismeðferð ( HAM ) . Sagt er frá aðferðum til að tileinka sér jákvæðara hugarfar og ná betri árangri í lífi og starfi . Að fyrirlestrinum loknum verður brugðið á leik með léttum æfingum sem örva sköpunargleðina . Berghildur Erla Bernharðsdóttir er með MA - í blaða og fréttamennsku . Hún hefur starfað á vegum Þekkingarmiðlunar og fyrir Capacent sem fyrirlesari . Síðustu ár hefur hún starfað við almannatengsl og kynningarstörf , hún starfaði um árabil við fréttamennsku og dagskrárgerð . Þá var um ritstjóri Uppeldis á árunum 2001 - 2005 . Birna Dröfn Birgisdóttir mun segja frá reynslu sinni sem hún öðlaðist í jógasetri í Indlandi síðastliðið sumar . Rannsóknir hafa sýnt að þessi aðferð sem hún lærði þar getur :  Aukið sköpunargleði starfsmanna  Bætt heilabylgju starfsemi  Aukið innsæi  Bætt einbeitingu  Minnkað verki sem plága starfsmenn hvað mest Elísabet Reynisdóttir , sjálfstætt starfandi næringaþerapisti í Baðhúsinu , mun svo fjalla um mat sem kætir og ýtir þannig undir sköpunargleði . Fimmtudaginn 20. október mun sköpunargleðihópurinn halda fund með pompi og prakt . Umferðarstofa býður í heimsókn þar sem boðið verður upp á morgunmat . Fundurinn byrjar á upphitun með láréttri hugsun . Þar á eftir munu Gísli S Brynjólfsson , framkvæmdastjór Hvíta Hússins og Gunnar Þór Arnarsson , framkvæmdastjóri hönnunarsviðs Hvíta Hússins vera með erindi um aðferðarfræðina á bak við sköpun auglýsinga fyrir Umferðarstofu ásamt því að fjalla um sköpunargleði . Nafn Hvíta Hússins er dregið af eggi , tákni frjósemi og sköpunar , sem jafnframt er grunnurinn að merki fyrirtækisins . Hvíta húsið er fullt hús hugmynda og því spennandi fundur framundan . Faghópur um Sköpunargleði boðar til fundar þann 6. maí nk . Fundarstaður : CCP Tími : 08:30 - 10:00 Fyrirlesarar : CCP mun kynna hvernig þeir nýta sköpunargleði í starfi sínu Sigrún Jóhannesdóttir , Fræðslumiðstöð Atvinnulífsins mun fjalla um fræðin á bakvið sköpunargleði Að efla skapandi hugsun í námi og starfi Ásta Valdimarsdóttir , hlátursjógakennari og hlátursambassador Hernig hláturjóga getur aukið sköpunargleðina Stofnfundur faghóps um sköpunargleði verður haldin 23. nóvember 2010 , kl. 8:30 – 9:30 í höfuðstöðvum Landsbanka Íslands , Hafnarstræti 5 , 3. hæð . Dagskrá fundar felst að mestu í umræðu um hvað sköpunargleði sé , tilganginum með stofnun sérstaks faghóps og helstu markmiðum . Til þess að koma uppsprettum sköpunarkraftarins af stað mætir þekktur yoga kennari og ætlar að kenna okkur jakkafata-yoga . Fulltrúar Landsbankans ætla líka að segja frá spennandi hugmyndum og verkefnum . Fundur í samstarfi Stjórnvísi , FVH og Fagráðs verður haldinn í Háskólanum í Reykjavík föstudaginn 15. október kl. 15:00 - 17:00 . Þarna verða : Samel West sálfræðingur og frumkvöðull frá Svíþjóð , Andri Heiðar Kristinsson frá Innovit , Margrét Pála Ólafsdóttir leikskólastjóri , Dóa Ísleifsdóttir frá Listaháskólanum , Ingibjörg Gréta Gísladóttir frá Hugmyndahúsinu , Gunnar Hólmsteinsson frá CLARA og Haraldur Dieogo frá Fagráð , viðskiptaráðgjöf . Taktu daginn frá ! Fannst þér efnið á síðunni hjálplegt ? Ástæða Efnið svarar ekki spurningunniSíðan inniheldur rangar upplýsingarÞað er of mikið efni á síðunniÉg skil ekki efnið , finnst það of flókið Eitthvað annað sem þú vilt koma á framfæri ?